CELEX: 32017D0947
Language: fi
Date: 2017-05-18 00:00:00
Title: Neuvoston täytäntöönpanopäätös (EU) 2017/947, annettu 18 päivänä toukokuuta 2017, ajoneuvorekisteritietoja koskevasta automaattisesta tietojenvaihdosta Suomessa, Sloveniassa, Romaniassa, Puolassa, Ruotsissa, Liettuassa, Bulgariassa, Slovakiassa ja Unkarissa sekä päätösten 2010/559/EU, 2011/387/EU, 2011/547/EU, 2012/236/EU, 2012/664/EU, 2012/713/EU, 2013/230/EU, 2013/692/EU ja 2014/264/EU korvaamisesta

2.6.2017   
            
            
               FI
            
            
               Euroopan unionin virallinen lehti
            
            
               L 142/97
            
         NEUVOSTON TÄYTÄNTÖÖNPANOPÄÄTÖS (EU) 2017/947,
   annettu 18 päivänä toukokuuta 2017,
   ajoneuvorekisteritietoja koskevasta automaattisesta tietojenvaihdosta Suomessa, Sloveniassa, Romaniassa, Puolassa, Ruotsissa, Liettuassa, Bulgariassa, Slovakiassa ja Unkarissa sekä päätösten 2010/559/EU, 2011/387/EU, 2011/547/EU, 2012/236/EU, 2012/664/EU, 2012/713/EU, 2013/230/EU, 2013/692/EU ja 2014/264/EU korvaamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi 23 päivänä kesäkuuta 2008 tehdyn neuvoston päätöksen 2008/615/YOS (1) ja erityisesti sen 33 artiklan,
   ottaa huomioon Euroopan parlamentin lausunnon (2),
   sekä katsoo seuraavaa:
   
               (1)
            
            
               Päätöksen 2008/615/YOS 25 artiklan 2 kohdan mukaisesti kyseisessä päätöksessä tarkoitettu henkilötietojen toimittaminen voidaan aloittaa vasta, kun kyseisen päätöksen 6 luvussa säädetyt tietosuojaa koskevat yleiset säännökset on pantu täytäntöön tietojen toimittamiseen osallistuvien jäsenvaltioiden lainsäädännössä.
            
         
               (2)
            
            
               Neuvoston päätöksen 2008/616/YOS (3) 20 artiklassa säädetään, että johdanto-osan 1 kappaleessa tarkoitetun edellytyksen täyttyminen päätöksen 2008/615/YOS 2 luvun mukaisen automaattisen tietojenvaihdon osalta on varmistettava kyselyyn, arviointikäyntiin ja pilottikokeiluun perustuvan arviointiraportin pohjalta.
            
         
               (3)
            
            
               Neuvostolle on esitetty arviointiraportit, joissa on yhteenvedot ajoneuvorekisteritietoja koskeneiden kyselyn, arviointikäynnin ja pilottikokeilun tuloksista Suomen, Slovenian, Romanian, Puolan, Ruotsin, Liettuan, Bulgarian, Slovakian ja Unkarin osalta.
            
         
               (4)
            
            
               Hyväksyessään neuvoston päätöksen 2010/559/EU (4) neuvosto totesi, että Suomi on pannut täysimääräisesti täytäntöön päätöksen 2008/615/YOS 6 luvun tietosuojaa koskevat yleiset säännökset, ja sillä on oikeus vastaanottaa ja toimittaa henkilötietoja kyseisen päätöksen 12 artiklan mukaisesti 13 päivästä syyskuuta 2010 alkaen, lisäksi neuvosto totesi, että arviointiraportti hyväksyttiin päätöksen 2008/615/YOS 25 artiklan 2 kohdan mukaisesti.
            
         
               (5)
            
            
               Hyväksyessään neuvoston päätöksen 2011/387/EU (5) neuvosto totesi, että Slovenia on pannut täysimääräisesti täytäntöön päätöksen 2008/615/YOS 6 luvun tietosuojaa koskevat yleiset säännökset, ja sillä on oikeus vastaanottaa ja toimittaa henkilötietoja kyseisen päätöksen 12 artiklan mukaisesti 28 päivästä kesäkuuta 2011 alkaen, lisäksi neuvosto totesi, että arviointiraportti hyväksyttiin päätöksen 2008/615/YOS 25 artiklan 2 kohdan mukaisesti.
            
         
               (6)
            
            
               Hyväksyessään neuvoston päätöksen 2011/547/EU (6) neuvosto totesi, että Romania on pannut täysimääräisesti täytäntöön päätöksen 2008/615/YOS 6 luvun tietosuojaa koskevat yleiset säännökset, ja sillä on oikeus vastaanottaa ja toimittaa henkilötietoja kyseisen päätöksen 12 artiklan mukaisesti 12 päivästä syyskuuta 2011 alkaen, lisäksi neuvosto totesi, että arviointiraportti hyväksyttiin päätöksen 2008/615/YOS 25 artiklan 2 kohdan mukaisesti.
            
         
               (7)
            
            
               Hyväksyessään neuvoston päätöksen 2012/236/EU (7) neuvosto totesi, että Puola on pannut täysimääräisesti täytäntöön päätöksen 2008/615/YOS 6 luvun tietosuojaa koskevat yleiset säännökset, ja sillä on oikeus vastaanottaa ja toimittaa henkilötietoja kyseisen päätöksen 12 artiklan mukaisesti 26 päivästä huhtikuuta 2012 alkaen, lisäksi neuvosto totesi, että arviointiraportti hyväksyttiin päätöksen 2008/615/YOS 25 artiklan 2 kohdan mukaisesti.
            
         
               (8)
            
            
               Hyväksyessään neuvoston päätöksen 2012/664/EU (8) neuvosto totesi, että Ruotsi on pannut täysimääräisesti täytäntöön päätöksen 2008/615/YOS 6 luvun tietosuojaa koskevat yleiset säännökset, ja sillä on oikeus vastaanottaa ja toimittaa henkilötietoja kyseisen päätöksen 12 artiklan mukaisesti 25 päivästä lokakuuta 2012 alkaen, lisäksi neuvosto totesi, että arviointiraportti hyväksyttiin päätöksen 2008/615/YOS 25 artiklan 2 kohdan mukaisesti.
            
         
               (9)
            
            
               Hyväksyessään neuvoston päätöksen 2012/713/EU (9) neuvosto totesi, että Liettua on pannut täysimääräisesti täytäntöön päätöksen 2008/615/YOS 6 luvun tietosuojaa koskevat yleiset säännökset, ja sillä on oikeus vastaanottaa ja toimittaa henkilötietoja kyseisen päätöksen 12 artiklan mukaisesti 13 päivästä marraskuuta 2012 alkaen, lisäksi neuvosto totesi, että arviointiraportti hyväksyttiin päätöksen 2008/615/YOS 25 artiklan 2 kohdan mukaisesti.
            
         
               (10)
            
            
               Hyväksyessään neuvoston päätöksen 2013/230/EU (10) neuvosto totesi, että Bulgaria on pannut täysimääräisesti täytäntöön päätöksen 2008/615/YOS 6 luvun tietosuojaa koskevat yleiset säännökset, ja sillä on oikeus vastaanottaa ja toimittaa henkilötietoja kyseisen päätöksen 12 artiklan mukaisesti 14 päivästä toukokuuta 2013 alkaen, lisäksi neuvosto totesi, että arviointiraportti hyväksyttiin päätöksen 2008/615/YOS 25 artiklan 2 kohdan mukaisesti.
            
         
               (11)
            
            
               Hyväksyessään neuvoston päätöksen 2013/692/EU (11) neuvosto totesi, että Slovakia on pannut täysimääräisesti täytäntöön päätöksen 2008/615/YOS 6 luvun tietosuojaa koskevat yleiset säännökset, ja sillä on oikeus vastaanottaa ja toimittaa henkilötietoja kyseisen päätöksen 12 artiklan mukaisesti 19 päivästä marraskuuta 2013 alkaen, lisäksi neuvosto totesi, että arviointiraportti hyväksyttiin päätöksen 2008/615/YOS 25 artiklan 2 kohdan mukaisesti.
            
         
               (12)
            
            
               Hyväksyessään neuvoston päätöksen 2014/264/EU (12) neuvosto totesi, että Unkari on pannut täysimääräisesti täytäntöön päätöksen 2008/615/YOS 6 luvun tietosuojaa koskevat yleiset säännökset, ja sillä on oikeus vastaanottaa ja toimittaa henkilötietoja kyseisen päätöksen 12 artiklan mukaisesti 6 päivästä toukokuuta 2014 alkaen, lisäksi neuvosto totesi, että arviointiraportti hyväksyttiin päätöksen 2008/615/YOS 25 artiklan 2 kohdan mukaisesti.
            
         
               (13)
            
            
               Euroopan unionin tuomioistuin katsoi yhdistetyissä asioissa C–14/15 ja C–116/15 22 päivänä syyskuuta 2016 antamassaan tuomiossa, että päätöksen 2008/615/YOS 25 artiklan 2 kohdassa säädetään lainvastaisesti vaatimuksesta, jonka mukaan toimenpiteet kyseisen päätöksen täytäntöönpanemiseksi on hyväksyttävä yksimielisesti. Päätökset 2010/559/EU, 2011/387/EU, 2011/547/EU, 2012/236/EU, 2012/664/EU, 2012/713/EU, 2013/230/EU, 2013/692/EU ja 2014/264/EU hyväksyttiin päätöksen 2008/615/YOS 25 artiklan 2 kohdan nojalla, joten niitä rasittaa menettelyvirhe.
            
         
               (14)
            
            
               Päätöksen 2008/615/YOS mukaisen henkilötietojen vastaanottamisen ja toimittamisen oikeusvarmuuden takaamiseksi niiden jäsenvaltioiden osalta, joita päätökset 2010/559/EU, 2011/387/EU, 2011/547/EU, 2012/236/EU, 2012/664/EU, 2012/713/EU, 2013/230/EU, 2013/692/EU ja 2014/264/EU koskevat, nämä päätökset olisi korvattava tällä päätöksellä.
            
         
               (15)
            
            
               Päätöksen 2008/615/YOS 12 artiklan mukaisen henkilötietojen vastaanottamisen ja toimittamisen jatkuvuuden varmistamiseksi päätösten 2010/559/EU, 2011/387/EU, 2011/547/EU, 2012/236/EU, 2012/664/EU, 2012/713/EU, 2013/230/EU, 2013/692/EU ja 2014/264/EU vaikutukset lakkaavat tämän päätöksen voimaantulopäivästä.
            
         
               (16)
            
            
               Samasta syystä tämän päätöksen voimaantulo ei saisi vaikuttaa jäsenvaltioiden päätösten 2010/559/EU, 2011/387/EU, 2011/547/EU, 2012/236/EU, 2012/664/EU, 2012/713/EU, 2013/230/EU, 2013/692/EU ja 2014/264/EU nojalla suorittaman automaattisen tietojenvaihdon pätevyyteen.
            
         
               (17)
            
            
               Lisäksi jäsenvaltioiden, jotka vastaanottivat henkilötietoja päätösten 2010/559/EU, 2011/387/EU, 2011/547/EU, 2012/236/EU, 2012/664/EU, 2012/713/EU, 2013/230/EU, 2013/692/EU ja 2014/264/EU nojalla, olisi edelleen voitava jatkokäsitellä näitä tietoja kansallisella tasolla tai jäsenvaltioiden välillä päätöksen 2008/615/YOS 26 artiklassa vahvistettuja tarkoituksia varten.
            
         
               (18)
            
            
               Päätöksen 2008/615/YOS 33 artiklassa neuvostolle myönnetään täytäntöönpanovalta hyväksyä toimenpiteet, joita päätöksen täytäntöönpano edellyttää, erityisesti päätöksen mukaisen henkilötietojen vastaanottamisen ja toimittamisen osalta. Koska tällaisen täytäntöönpanovallan käyttöön ottamista koskevat edellytykset ovat täyttyneet ja koska menettelyä tältä osin on noudatettu, olisi annettava Suomea, Sloveniaa, Romaniaa, Puolaa, Ruotsia, Liettuaa, Bulgariaa, Slovakiaa ja Unkaria koskeva täytäntöönpanopäätös ajoneuvotietoja koskevasta automaattisesta tietojenvaihdosta päätöksen 2008/615/YOS 12 artiklan mukaisen henkilötietojen vastaanottamisen ja toimittamisen jatkamisen mahdollistamiseksi.
            
         
               (19)
            
            
               Päätös 2008/615/YOS sitoo Tanskaa, ja sen vuoksi Tanska osallistuu tämän, päätöksen 2008/615/YOS täytäntöönpanoa koskevan päätöksen hyväksymiseen ja soveltamiseen.
            
         
               (20)
            
            
               Päätös 2008/615/YOS sitoo Yhdistynyttä kuningaskuntaa ja Irlantia, ja sen vuoksi Yhdistynyt kuningaskunta ja Irlanti osallistuvat tämän, päätöksen 2008/615/YOS täytäntöönpanoa koskevan päätöksen hyväksymiseen ja soveltamiseen,
            
         ON HYVÄKSYNYT TÄMÄN PÄÄTÖKSEN:
   1 artikla
   Suomella, Slovenialla, Romanialla, Puolalla, Ruotsilla, Liettualla, Bulgarialla, Slovakialla ja Unkarilla on edelleen ajoneuvorekisteritietojen automaattisen haun toteuttamiseksi oikeus vastaanottaa ja toimittaa henkilötietoja päätöksen 2008/615/YOS 12 artiklan mukaisesti.
   2 artikla
   1.   Päätösten 2010/559/EU, 2011/387/EU, 2011/547/EU, 2012/236/EU, 2012/664/EU, 2012/713/EU, 2013/230/EU, 2013/692/EU ja 2014/264/EU vaikutukset lakkaavat tämän päätöksen voimaantulopäivästä tämän kuitenkaan vaikuttamatta jäsenvaltioiden kyseisten päätösten nojalla suorittaman automaattisen tietojenvaihdon pätevyyteen.
   2.   Jäsenvaltiot, jotka vastaanottivat henkilötietoja kohdassa 1 tarkoitettujen päätösten nojalla, voivat edelleen jatkokäsitellä näitä tietoja kansallisella tasolla tai jäsenvaltioiden välillä päätöksen 2008/615/YOS 26 artiklassa vahvistettuja tarkoituksia varten.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   Tätä päätöstä sovelletaan perussopimusten mukaisesti.
   
      Tehty Brysselissä 18 päivänä toukokuuta 2017.
      
         
            Neuvoston puolesta
         
         
            Puheenjohtaja
         
         C. ABELA
      
   
   
      (1)  EUVL L 210, 6.8.2008, s. 1.
   
      (2)  Lausunto annettu 5. huhtikuuta 2017 (ei vielä julkaistu virallisessa lehdessä).
   
      (3)  Neuvoston päätös 2008/616/YOS, tehty 23 päivänä kesäkuuta 2008, rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn päätöksen 2008/615/YOS täytäntöönpanosta (EUVL L 210, 6.8.2008, s. 12).
   
      (4)  Neuvoston päätös 2010/559/EU, annettu 13 päivänä syyskuuta 2010, ajoneuvorekisteritietoja koskevan automaattisen tietojenvaihdon aloittamisesta Suomen kanssa (EUVL L 245, 17.9.2010, s. 34).
   
      (5)  Neuvoston päätös 2011/387/EU, annettu 28 päivänä kesäkuuta 2011, ajoneuvorekisteritietoja koskevan automaattisen tietojenvaihdon aloittamisesta Slovenian kanssa (EUVL L 173, 1.7.2011, s. 9).
   
      (6)  Neuvoston päätös 2011/547/EU, annettu 12 päivänä syyskuuta 2011, ajoneuvorekisteritietoja koskevan automaattisen tietojenvaihdon aloittamisesta Romanian kanssa (EUVL L 242, 20.9.2011, s. 8).
   
      (7)  Neuvoston päätös 2012/236/EU, annettu 26 päivänä huhtikuuta 2012, ajoneuvorekisteritietoja koskevan automaattisen tietojenvaihdon aloittamisesta Puolan kanssa (EUVL L 118, 3.5.2012, s. 8).
   
      (8)  Neuvoston päätös 2012/664/EU, annettu 25 päivänä lokakuuta 2012, ajoneuvorekisteritietoja koskevan automaattisen tietojenvaihdon aloittamisesta Ruotsin kanssa (EUVL L 299, 27.10.2012, s. 44).
   
      (9)  Neuvoston päätös 2012/713/EU, annettu 13 päivänä marraskuuta 2012, ajoneuvorekisteritietoja koskevan automaattisen tietojenvaihdon aloittamisesta Liettuan kanssa (EUVL L 323, 22.11.2012, s. 17).
   
      (10)  Neuvoston päätös 2013/230/EU, annettu 14 päivänä toukokuuta 2013, ajoneuvorekisteritietoja koskevan automaattisen tietojenvaihdon aloittamisesta Bulgarian kanssa (EUVL L 138, 24.5.2013, s. 12).
   
      (11)  Neuvoston päätös 2013/692/EU, annettu 19 päivänä marraskuuta 2013, ajoneuvorekisteritietoja koskevan automaattisen tietojenvaihdon aloittamisesta Slovakian kanssa (EUVL L 319, 29.11.2013, s. 7).
   
      (12)  Neuvoston päätös 2014/264/EU, annettu 6 päivänä toukokuuta 2014, ajoneuvorekisteritietoja koskevan automaattisen tietojenvaihdon aloittamisesta Unkarin kanssa (EUVL L 137, 12.5.2014, s. 7).